Norsk Redaktørforening

Styremøte Oslo 5. juni 2012

AJ

# *Sak 2012-30 – Kommende NR-arrangementer – møteplan 2012-2013*

I styrets møte 8. mai ble det fattet følgende vedtak, i sak 2012-21:

*Møteplanen vedtas i tråd med sekretariatets innstilling. NRs høstmøte 2013 legges til Gardermoen. I samråd med styrets leder og nestleder, fastsetter sekretariatet dato for møtet. Styret foretar en grundig gjennomgang av planene for fremtidige møter og arrangementer i forbindelse med strategiseminaret i september. Den uskrevne regelen om at landsmøtene arrangeres i Oslo oppheves. Dersom vår- eller høstmøtene skal legges utenfor Oslo-området, forutsetter det aktivt samarbeid med, og deltakelse fra, den aktuelle regionforeningen.*

1) I tråd med styrets vedtak har sekretariatet, i samråd med leder og nestleder, fastsatt høstmøtet 2013 til mandag 4. og tirsdag 5. november på Gardermoen. Det innebærer at datoen for ett av de planlagte NR kompetanse-kursene i 2013 må endres, men det må betraktes som et mindre problem. Vi er i gang med å sjekke hotellalternativene nært til Gardermoen. Regionlederne er gitt tilbakemelding om styrets vedtak, og om at det fra 2014 vil være full anledning til å melde seg på som interesserte til å være medarrangører av vår- og høstmøter utenfor Oslo-regionen. For øvrig legger ikke sekretariatet opp til noen bred diskusjon om NRs møte- og konferansetilbud nå, i og med at dette kommer opp som tema på strategiseminaret i september. Allerede i september bør vi imidlertid ta stilling til plassering av vårmøtet og høstmøtet i 2014.

2) Høstmøtet 2012 avvikles mandag 5. og tirsdag 6. november i Samfunnssalen, Oslo kongressenter. Vi har gjort avtale om overnattingstilbud hos Hotell G19 i Grensen, som også kan tilby fellesarrangement i kjelleren mandag kveld. I utgangspunktet er etikk tenkt som et sentralt tema på møtet. Det er gjort en preleminær avtale med PFU-sekretariatet om at det legges et PFU-møte til denne dagen, med behandling av et antall saker i utvalget, og med parallell-behandling i ”skyggeutvalg” blant deltakerne på høstmøtet.

3) Strategiseminaret i Palma, Mallorca, avvikles fra onsdag 19. til lørdag 22. september. I praksis får vi to effektive arbeidsdager; torsdag og fredag. Under de siste seminarene har vi jobbet på den måten at vi har startet ”bredt” med strategiprosessen, og så konkretisert og avgrenset inn mot et dokument som kan danne grunnlaget for et utkast til en strategiplan. Det har vi vanligvis brukt drøyt halvannen dag på, før vi har avsluttet med et ordinært styremøte fredag ettermiddag. Seminaret har gjerne startet med tre innledninger fra styrets medlemmer, og så har den videre prosessen vært avgjørende for hvilke temaer det har blitt jobbet videre med. I Praha ble styret og sekretariatet inndelt i tre ulike grupper som diskuterte utfordringer og tiltak under de tre hovedstikkordene; kvalitet, kompetanse, kontakt.

Sekretariatet mener det er naturlig at styret diskuterer både form og innhold for det kommende strategiseminaret. Er det ønskelig å beholde hovedstrukturen fra de siste seminarene? Eller kan man tenke andre formmessige grep? Det er for eksempel mulig å starte med en helt åpen runde i plenum, hvor vi kjører ”idedugnad” på mer fritt grunnlag. Sekretariatet mener uansett det er naturlig å se på om formen på handlingsplanen er den riktige, og om den gir et egnet styringsverktøy for styret og sekretariatet, eller om det bør gjøres endringer eller tilpasninger.

Samtidig bør styret også signalisere om det er spesielle temaer som bør gis særlig oppmerksomhet under seminaret. Sekretariatet ser i det minste for seg noen emner som vi kan tenke oss å sette på dagsorden:

1. NRs møter, konferanse og kurs

2. Utvikling av verktøy til hjelp for og kontakt mellom redaktører; hjemmesider, interaktivtet, sosiale medier, rapporter

3. Utviklingen av presseetikken – PFUs uttalelser og praksis

4. Forholdet til andre medieorganisasjoner – og andre aktører

5. Handlingsplan – form, innhold, kommunisering

6. Behov/ønsker for faglige utredninger/forskningsprosjekter

Til det innlagte styremøtet i Palma er det allerede nå naturlig å se for seg følgende saker:

* Oppfølging av tekstreklameutvalgets rapport (etter høringsrunde)
* Vedtektsendringer hva gjelder åpenhet på møter og i regionforeninger
* NR-arrangementer – møteplan 2013-2014

Forslag til vedtak:

Møteplanen vedtas i tråd med sekretariatets innstilling. Styrets innspill til høstmøtet 2012 bearbeides av programkomiteen. Styrets strategiseminar i september avvikles….

Rullerende oversikt over NRs møter og arrangementer. Sist oppdatert i styrets møte 2012-05-08.

|  |  |  |  |  |  |
| --- | --- | --- | --- | --- | --- |
| **År** | | **Dato** | **Sted** | **Arrangement - tema** | **Merknader** |
| **2012** | |  |  |  |  |
|  | | Tirs 11. september | Oslo | NR Kompetanse: Medarbeidere |  |
|  | | Ons-lør 19.-22. sep | Palma | Strategiseminar for styret |  |
|  | | Mandag 29. okt | Oslo | NR Kompetanse: Arbeidsrett |  |
|  | | Tirsdag 30. okt | Oslo | NR Kompetanse: Opphavsrett |  |
|  | | **Sønd 4. nov** | **Oslo** | **Styremøte** |  |
|  | | **Man 5.- tirs 6. nov** | **Oslo** | **NRs høstmøte** |  |
|  | | Mandag 12. nov | Oslo | NR Kompetanse: Innsyn |  |
|  | | Tirsdag 20. nov | Oslo | NR Kompetanse: Juss og etikk |  |
|  | | **Tirsdag 4. des** | **Oslo** | **Styremøte m/julemiddag** |  |
|  | |  |  |  |  |
|  | |  |  |  |  |
| **2013** | |  |  |  |  |
|  | | Onsdag 23. januar | Oslo | Velkomstseminar |  |
|  | | Mandag 11. februar | Oslo | Medierettsseminar (årlig) |  |
|  | | **Mandag 11. februar** | **Oslo** | **Styremøte** |  |
|  | | Tirsdag 12. mars | Oslo | NR Kompetanse: Redaktøransvaret |  |
|  | | **Tirsdag 2. april** | **Oslo** | **Styremøte** | Ev forslag til landsmøtet |
|  | | Onsdag 17. april | Oslo | NR Kompetanse: Rettslige og etiske rammer |  |
|  | | Tor 25 – søn 28 april | Svolvær | LLAs landsmøte |  |
|  | | Ons 1. – fred 3. mai | Bergen | Nordiske Mediedager |  |
|  | | **Søndag 12. mai** | **Oslo** | **Styremøte** |  |
|  | | **Man-tir 13.-14. mai** | **Oslo** | **NRs landsmøte og vårmøte** |  |
|  | | **Tirsdag 14. mai** | **Oslo** | **Styremøte (det nye styret)** |  |
|  | | Onsdag 22. mai | Oslo | NR Kompetanse: Ledelse |  |
|  | | **Tirs 4. juni** | **Oslo** | **Styremøte (hvis behov)** |  |
|  | | Tirsdag 17. sep | Oslo | NR Kompetanse: Medarbeidere |  |
|  | | Tirsdag 29. okt | Oslo | NR Kompetanse: Arbeidsrett |  |
|  | | **Søndag 3. nov.** | **Gardermoen** | **Styremøte** |  |
|  | | **Man 4. – tirs 5. nov** | **Gardermoen** | **NRs høstmøte** |  |
|  | | Tirsdag 5. nov | Oslo | NR Kompetanse: Opphavsrett |  |
|  | | Mandag 12. nov | Oslo | NR Kompetanse: Innsyn |  |
|  | | Tirsdag 19. nov | Oslo | NR Kompetanse: Juss og etikk |  |
|  | | **Tirs 3. des** | **Oslo** | **Styremøte m/julemiddag** |  |
|  | | | |